  Виталий Пронин 16-тӥ оштолэзе 19 часын Ижысь Генерал юртын ортчоз йӧскалык модалы сӥзем «Эльныл» ужрад. Туэ со 3-тӥзэ радъяське ни.Фестивалез радъясь, удмурт модая «Mademoiselle Oudmourte» агентствоен кивалтӥсь Дарали Лели котькуд ар калыкез маин ке но паймытыны турттэ. Туэ модалиос пӧлын нырысьсэ луозы пиос. Соос воргоронлы вурем туала дэремъёсты адӟытозы. Озьы ик модалиос пӧлын уз луы вожвылъяськон. Тодады вайытом, кылем аръёсы тужгес но усто модалиос луизы вал Ирина Игнатьева но Дарина Якимова.- Генераллэн юртаз азьвыл пӧртэм балъёс ортчытъязы, - вера Дарали Лели. - Соку отчы Ижкарысь тужгес но тузӥ нылкышноос но пиосмуртъёс ветлылӥзы. Али но, малпасько, та вашкала инты шумпотыса пумиталоз аспӧртэмлыко дизайнеръёсты но модаен тунсыкъяськись адямиосты.Фестивале люкасько Удмуртиысь тужгес но азинлыко но аспӧртэмлыко дизайнеръёс. Соос пӧлын Al'bina Nikolaeva, Вера Кузнецова, Татьяна Москвина, Полина Кубиста. Лыктэмъёсты паймытыны турттэ Брангуртысь Александр Пилин. Со гынлэсь вурем изьыоссэ калыке поттоз. Ас бордаз кыскозы Зоя Лебедевалэн удмурт дэремъёсыз. Озьы ик татысь адӟыны луоз Кудымкарысь «Горт» студилэсь «Йöв» («Йӧл») етӥн басмалэсь вурем дэремъёссэс но «Вöр» («Тэль») коллекциосысь коми пужыосын футболкаоссэ. Фестивальлыфин-угор шӧм пыртоз Сыктывкарысь «Югыд-арт» модая студия но. «Эльныл» фестиваль возьматоз, кыӵе ымнырыз йӧскалык модалэн.Мария Векшина  Теги: фестиваль Эльныл  